Man vas vir moord op polisieman, familielid | Maroela Media
Man vas vir moord op polisieman, familielid
'n 38-jarige man het homself aan die polisie oorgegee nadat hy Dinsdagaand 'n polisiebeampte en 'n familielid van die beampte in Ladysmith in KwaZulu-Natal doodgeskiet het.
"Die verdagte het homself Woensdag by die Colenso-polisiestasie oorgegee," het kol. Jay Naicker, 'n polisiewoordvoerder, Vrydag gesê. "Hy het ook 'n vuurwapen ingehandig waarmee hy glo die moorde mee gepleeg het."
Maroela Media het vroeër berig konst. Sphamandla Mgaga (28) en sy familielid, Nonkuleleko (28), is Dinsdagaand doodgeskiet. Konst. Mgaga het vroeër die dag 'n oproep ontvang van 'n familielid wat hom gevra het om haar by te staan, aangesien sy bang is vir haar kêrel. Hy het Nonkuleleko by die werk gaan oplaai. Die twee in die motor gesit het toe die verdagte die deur oopgemaak en Nonkululeko in die kop geskiet het. Mgaga is geskiet toe hy uit die voertuig gespring het. Lees meer hier.